ΚΟΙΝΩΦΕΛΗΣ ΕΠΙΧΕΙΡΗΣΗ

ΔΗΜΟΥ ΛΕΒΑΔΕΩΝ

**(ΚΕΔΗΛ)**

 **Λιβαδειά 28/7/2017**

 **Αρ.πρωτ: 432**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΠΡΟΜΗΘΕΙΑΣ ΗΛΕΚΤΡΙΚΩΝ ΣΥΣΚΕΥΩΝ(ΚΟΥΖΙΝΩΝ)**

Η Κοινωφελής Επιχείρηση του Δήμου Λεβαδέων προβαίνει σε πρόσκληση εκδήλωσης ενδιαφέροντος για την **Προμήθεια ΗΛΕΚΤΡΙΚΩΝ ΣΥΣΚΕΥΩΝ (21 ΚΟΥΖΙΝΩΝ) για τον εξοπλισμό των διαμερισμάτων που φιλοξενούν τους ωφελούμενους του προγράμματος προσωρινής στέγασης υποψηφίων προς μετεγκατάσταση και αιτούντων άσυλο (Πρόγραμμα Relocation της Ύπατης Αρμοστείας ΟΗΕ για τους πρόσφυγες) ,** συνολικού προϋπολογισμού **3.885,00€** συμπ/νου Φ.Π.Α. 24%, σύμφωνα με την 396/07-07-2017 μελέτη του τμήματος παροχών και προμηθειών της ΚΕΔΗΛ.

Προσκαλεί φυσικά ή νομικά πρόσωπα ή ενώσεις προσώπων, να υποβάλλουν σφραγισμένες προσφορές έως την **2 Αυγούστου 2017 ημέρα Tετάρτη και ώρα 14:00 μ.μ.**

Η προμήθεια θα εκτελεστεί με την διαδικασία της απευθείας ανάθεσης σύμφωνα με τις διατάξεις του Ν. 4412/2016 και με κριτήριο επιλογής την πλέον συμφέρουσα από οικονομικής άποψης προσφοράς βάσει της τιμής.

**ΠΕΡΙΕΧΟΜΕΝΟ ΠΡΟΣΦΟΡΑΣ – ΤΟΠΟΣ ΥΠΟΒΟΛΗΣ**

Η προσφορά υποβάλλεται σε δύο (2) φακέλους εκ των οποίων:

**Α. ΕΞΩΤΕΡΙΚΟΣ ΦΑΚΕΛΟ**Σ

Μέσα στον εξωτερικό φάκελο και με ποινή να μην γίνει αποδεκτή η προσφορά θα υπάρχουν:

* 1)Σφραγισμένος φάκελος με την κυρίως οικονομική προσφορά
* 2)Απόσπασμα ποινικού μητρώου, έκδοσης τελευταίου τριμήνου, από το οποίο να προκύπτει ότι δεν έχει καταδικαστεί σε αδίκημα σχετικό με την άσκηση της επαγγελματικής του δραστηριότητας.
* 3)Πιστοποιητικό από την αρμόδια αρχή από το οποίο να προκύπτει ότι είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης και ως προς τις φορολογικές τους υποχρεώσεις κατά την ημέρα του διαγωνισμού.

Εφόσον τα παραπάνω έγγραφα, δηλώσεις και πιστοποιητικά δεν είναι πλήρη, η προσφορά θεωρείται ελλιπής και δεν λαμβάνεται υπόψη. Στην περίπτωση αυτή επιστρέφεται, χωρίς να ανοιχθεί ο σφραγισμένος φάκελος που περιέχει την κυρίως προσφορά.

-Σημειώνεται ότι οι υποβάλλοντες προσφορές θα πρέπει να μπορούν να παραδώσουν την προμήθεια σε χρονικό διάστημα έως πέντε (5) ημερολογιακών ημερών από την ανάθεση.

Οι προσφορές θα υποβληθούν στα γραφεία της ΚΕΔΗΛ επί της οδού Αριστοφάνους (Πάροδος Πλαταιών) υπόψιν του κου Αργυρίου ( στα τηλέφωνα 22610-88683 κατά τις εργάσιμες ημέρες και ώρες)

 **O ΠΡΟΕΔΡΟΣ ΤΗΣ ΚΕ.ΔΗ.Λ**

 **Αλεστάς Αθανάσιος**

Επισυνάπτεται η από 07/07/2017 μελέτη του τμήματος παροχών και προμηθειών